ועדת החינוך, התרבות והספורט, כנסת 24, פרוטוקול מספר 43, 2021-11-01 08:30

שרן השכל: אני מתכבדת לפתוח הבוקר את ישיבת ועדת החינוך, התרבות והספורט.

שרן השכל: הבוקר אנחנו דנים בעניין תיקצוב אגודות הספורט.

שרן השכל: עכשיו תראו, אני את עולם הספורט לא מכירה לעומק.

שרן השכל: לשמחתי יושב כאן לצידי חבר הכנסת סימון דוידסון שחי את העולם הזה, ונושם אותו כמו חמצן.

שרן השכל: ולכן גם הנושא של תיקצוב אגודות הספורט, הבנתי שיש פה איזו שהיא בעיה עמוקה, מהותית, בכל הנושא הזה.

שרן השכל: אנחנו מבינים שיש תבחינים חדשים מטעם משרד התרבות והספורט, כיצד לתקצב את אותן אגודות.

שרן השכל: יש פה פגיעה בלא מעט ענפים, ומטרת הכינוס היום היא קודם כל להבין מהם התבחינים החדשים, מה חווים כרגע אותם איגודים ואגודות, וכיצד ניתן לשפר ולעשות את זה בצורה מיטבית.

שרן השכל: אני שמחה ונרגשת הבוקר, כי באמת הגיעו המון המון אנשים מאוד חשובים ומשמעותיים מעולם הספורט, שהנושא הזה פשוט בדמם.

שרן השכל: אני רוצה להודות לכם שהגעתם לפה לירושלים.

שרן השכל: אתם באמת הרוח הנושבת שדוחפת את הספורט הישראלי.

שרן השכל: אז באמת אני ככה מצדיעה לכם ומודה לכם על ההגעה.

שרן השכל: אני אתחיל בלתת לחברי הכנסת זכות דיבור, ולאחר מכן אני אתן לממ"מ לבוא ולהציג לפנינו את הדברים ואת הנושאים, לאלה שלמעשה מגיעים היום לכיתה א', ורוצים ללמוד ולהבין גם מבין חברי הכנסת כיצד מתוקצבות אגודות ואיגודים, ומה נעשה למעשה בשנים האחרונות.

שרן השכל: אז קודם כל חבר הכנסת סימון דוידסון, שבאמת הנושא בדמו, וביקש מספר פעמים לקיים את הדיון הזה, בבקשה.

סימון דוידסון: תודה רבה.

סימון דוידסון: קודם כל אני רוצה לברך את יו"ר הוועדה, שרן השכל, חברת הכנסת שרן השכל.

סימון דוידסון: זה לא דבר מובן מאליו.

סימון דוידסון: אנחנו בשבוע של תקציב, ולעשות דיון שכל כך חשוב לספורט הישראלי בשבוע זה, ולא לוותר, ועדיין להעמיד את הדיון הזה, זה באמת כל הכבוד לך.

סימון דוידסון: הדבר הזה הוא חשוב מאוד לספורט הישראלי.

סימון דוידסון: ואני אתחיל בכמה מלים, לא מטעמי שחצנות, אלא מטעמים שאנשים יבינו למה זה כל כך חשוב לי הספורט, ולמה אני מדבר על זה יום יום בכנסת, וכל דיון שאני יכול לעשות אני מדבר על הספורט, ויש כל כך הרבה דברים שמדובר כשמדברים על ספורט.

סימון דוידסון: אבל היום אנחנו מדברים על הדבר החשוב ביותר.

סימון דוידסון: אני עשיתי דרך ארוכה מאוד בספורט הישראלי.

סימון דוידסון: משחיין צעיר לשחיין בוגר, למדריך, למאמן, למאמן בנבחרות ישראל, להקים אגודות שחיה, להקים את האגודה הכי גדולה בישראל עם אלף שחיינים, להיות יו"ר איגוד השחייה, חבר ועד אולימפי, וכל הגוף שלי עם צלקות לאורך כל הדרך הזאת.

סימון דוידסון: לנהל אגודת שחיה, לנהל אגודה במדינת ישראל, זה על סף השיגעון.

סימון דוידסון: אני לא יודע כמה אנשים הכניסו את היד כל כך עמוק לכיס, ובלית ברירה הוציאו הוצאות כספיות אדירות, כדי שהילדים, והמאמנים, והמערכת תמשיך לעבוד.

סימון דוידסון: הנושא של האגודות הוא כל כך חשוב, כי זה בעצם הספורט הישראלי.

סימון דוידסון: חסרים פה עוד הרבה מאוד אנשים שהיו צריכים להגיע והם תקועים בפקקים, אבל הם יגיעו.

סימון דוידסון: וזה שאנחנו סיימנו את האולימפיאדה בהישגים כל כך גבוהים, לצערי זה לא מראה על הספורט הישראלי.

סימון דוידסון: אני מגדיר את זה כנס.

סימון דוידסון: דווקא מהמערכת שכל כך כל כך מורכבת, להגיע לארבע מדליות במשחקים האולימפיים זה נס.

סימון דוידסון: ויושבים פה אנשים שמנהלים אגודות ומנהלים איגודים, וכשאני מדבר אני רואה שהם עושים עם הראש ככה, כי זה כואב להם, כי הם כל כך אוהבים את זה, את הספורט הישראלי, וכל כך רוצים להצליח.

סימון דוידסון: אז אני אתחיל גבירתי היו"ר עם נתון, שלא כולם יודעים אותו.

סימון דוידסון: מדינת ישראל, מבחינת הספורטאים הרשומים באיגודים, אנחנו המדינה הנמוכה ביותר ב-??. בפערים אדירים.

סימון דוידסון: כמאה שלושים אלף ספורטאים רשומים היום באיגודים.

סימון דוידסון: זה קצת יותר מאחוז ממדינת ישראל.

סימון דוידסון: וכשאנחנו מסתכלים על המדינות המפותחות ב-??

סימון דוידסון: אנחנו מגיעים לפעמים גם לעשרים ושמונה אחוז.

סימון דוידסון: דנמרק – מעל מיליון ספורטאים רשומים באיגודים.

סימון דוידסון: מדינה של חמישה וחצי מיליון אנשים.

סימון דוידסון: שלא לדבר על צרפת ואיטליה ואנגליה, ואוסטריה.

סימון דוידסון: ושוויץ.

סימון דוידסון: אנחנו כל כך מפגרים בנושא הזה.

סימון דוידסון: עכשיו מאיפה זה מגיע, ממספר אגודות, מתנאים של אגודות, ממתקנים, מתקציבים, ממאמנים, מכל כך הרבה דברים.

סימון דוידסון: אז אי אפשר לדבר הכל בישיבה אחת, ואנחנו בהחלט נדון על הדברים האלה דבר אחרי דבר, ונעלה את זה בכנסת, ונדפוק על השולחן.

סימון דוידסון: כי בסוף בסוף הספורט הוא המראה של החברה.

סימון דוידסון: ומדינה שלא דואגת לספורט, ולא דואגת לילדים שלנו, שההורים צריכים לנסוע לפעמים שעה וחצי לאימון, ומגיעים לאימון והמתקן סגור, או שאין כסף לשלם למתקן.

סימון דוידסון: חיים בכל יום עם סימן שאלה אחד גדול.

סימון דוידסון: ואני מגיע מעולם השחייה, ששם הבעיה באמת חמורה מאוד, אבל זה בכל הענפים.

סימון דוידסון: אז אנחנו מעלים היום את הנושא של תיקצוב אגודות ספורט.

סימון דוידסון: ויושב פה דודו חברי היקר, שבאמת כל כך אוהב את עולם הספורט הישראלי, אבל הבירוקרטיה הזאת, הקשיים שמערימים על אגודות, ואני לא יודע את המספר המדוייק, אבל אני בטוח שעשרות אגודות לא מקבלות תקציבים כי הם לא יודעים איך לפתור את המרכבה בכלל.

סימון דוידסון: יש אגודות שאין להן אפילו שולחן, אני לא מדבר על משרד.

סימון דוידסון: שולחן.

סימון דוידסון: ואני זוכר משפט אחד שאמר לי ד"ר שפר לפני שנים, לא הייתי אז יושב ראש האיגוד, אבל הזמינו אותי לפאנל.

סימון דוידסון: וכולם דיברו, והיה רעש, בסוף כולם אוהבים ספורט, יש לנו מטרה אחת לכל מי שיושב פה.

סימון דוידסון: להאדיר את הספורט.

סימון דוידסון: אבל הוא אמר דבר אחד: הספורט מצליח בגלל משוגעים כמוהו.

סימון דוידסון: אני לא אשכח שהוא הצביע עליי.

סימון דוידסון: והוא כל כך צודק.

סימון דוידסון: כי בכל מקום שיש הצלחה בספורט הישראלי, יש איזה משוגע שדוחף את הספורט.

סימון דוידסון: לא בגלל העירייה, ולא בגלל המועצה.

סימון דוידסון: כי יש משוגע.

סימון דוידסון: בכל מקום שתראו איזו אגודה מתפתחת וחזקה – זה בגלל משוגע אחד.

סימון דוידסון: משפט סיום, אני באמת, אני בטוח שיש לאנשים הרבה אמוציות.

סימון דוידסון: אבל בסוף בסוף יש לנו מטרה אחת – להצליח, לקדם, להגדיל, לשקם את הספורט הישראלי.

סימון דוידסון: תודה.

שרן השכל: תודה רבה לך חבר הכנסת סימון דוידסון.

שרן השכל: באמת מלים חזקות שמהדהדות.

שרן השכל: ובאמת לשמחתי הגיעו היום לישיבה, נמצאים היום בישיבה כשמונים משוגעים כאלה, שבזכותם הספורט הישראלי מונע.

שרן השכל: חבר הכנסת יבגני סובה, יושב ראש סיעת ישראל ביתנו, בבקשה.

יבגני סובה: תודה רבה גבירתי היושבת ראש.

יבגני סובה: קודם כל אני מודה לך על הדיון הזה.

יבגני סובה: אני במיוחד באתי, למרות שאני לא חבר בוועדת החינוך, ואני יודע שזמננו מאוד קצוב, כי בעשר את צריכה להתחיל מליאה.

יבגני סובה: אני חושב שטוב שהתחלת לעסוק בזה.

יבגני סובה: אני אגיד כמה משפטים קצרים.

יבגני סובה: ראשית, כאדם שגדל עד גיל 17 במדינה אחרת, והיה שחקן שחמט מקצועי, ובמקביל גם שחקן כדורגל, הספורט הוא מאוד בלבי.

יבגני סובה: אני גם חושב שהספורט העממי זה מה שבסופו של דבר מביא להישגים גם בספורט המקצועי ובספורט התחרותי.

יבגני סובה: הבעיה שאני גם כעיתונאי בעבר, אני בסך הכל שנתיים וחצי בכנסת, העליתי לסדר היום, זו הבעיה של המאמנים.

יבגני סובה: אני מתבייש בזה שבארץ אין אפילו הגדרה למאמן.

יבגני סובה: אנחנו שומעים ויודעים את הסיפורים של האנשים שזכו במדליות ועזבו את המדינה, ומספיק רק להגיד את השם של מיכאל גלגרוב, שלצערי לא מאמן את הילדים שלנו.

יבגני סובה: ונמצא כרגע בגרמניה.

יבגני סובה: אני לא נכנס עכשיו לויכוח מה היה שם איתו, אבל אני פשוט, זו עובדה.

יבגני סובה: עובדה שבנאדם שהביא מדליה אולימפית לישראל לא מלמד את הילדים הישראלים.

יבגני סובה: אני חושב שזו בושה לכל המדינה, בלי להיכנס לויכוח.

יבגני סובה: אז אין בארץ מעמד מאמן.

יבגני סובה: בוא נתחיל מזה.

יבגני סובה: עכשיו אם הממשלה, ואם אנחנו כחברי כנסת נקדם את העניין הזה, לדעתי גם ההבנה והיחס פשוט ישתנו.

יבגני סובה: כי מאמן זה קדוש.

יבגני סובה: אני כשעליתי ארצה לפני עשרים וארבע שנים, אמרו לי בארץ המאמן לא כזה משפיע.

יבגני סובה: ההורים פה יודעים איך לחנך את הילדים, האבא יודע את מי לשים בהרכב של הקבוצה, האמא יודעת מה טוב לבת שלה.

יבגני סובה: אני הייתי מופתע מאוד.

יבגני סובה: כי מאמן זה קדוש.

יבגני סובה: מה שאומר מאמן, הוא יודע, הוא מביא אותך להישגים, והוא גם חולק איתך את התהילה, כפי שראינו באולימפיאדה האחרונה, שזה למעשה המדליות לא רק של השחקנים אלא גם של המאמנים.

יבגני סובה: אז קודם כל נתחיל מזה.

יבגני סובה: אני מציע לך סימון, בוא נקדם ביחד, אני איתך, יש לך כתף שלנו בעניין הזה.

יבגני סובה: דבר שני, כל מה שקשור לעידוד הספורט העממי כמו שאמרתי.

יבגני סובה: תראו, לצערי, אני לא רוצה פה להיכנס לויכוחים של דת ומדינה, אבל לצערי בחלק מהמקומות בארץ גם מגרשים סגורים בשבת.

יבגני סובה: אני אומר את זה בצער רב.

יבגני סובה: ילדים בשביל לשחק בשבת כדורגל, או לצאת לאימון בשבת בבוקר צריכים לעבור את כל התהליכים ברמה המוניציפלית.

יבגני סובה: שם זה סגור, שם אי אפשר להגיע, מתנ"ס זה סגור, מגרש סגור, פתוח.

יבגני סובה: בקיצור, אלה הדברים שצריך להוציא את הספורט מהנושאים של דת ומדינה.

יבגני סובה: אני מבין שזה פוגע בחלק מהילדים, שאומרים שהם רוצים לשמור שבת, ואז איך הם ישחקו בליגות.

יבגני סובה: אבל אין מה לעשות.

יבגני סובה: ככה זה.

יבגני סובה: רוב האנשים רוצים שהילדים ישחקו בשישי ושבת.

יבגני סובה: אני חושב שהעירבוב הזה בין ספורט לענייני דת ומדינה לדעתי פוגע קודם כל בספורט.

יבגני סובה: בדת זה לא פוגע.

יבגני סובה: והדבר השלישי, לגבי התיקצוב, אני רוצה להגיד, ככל שתהיה שקיפות כך גם יהיה תיקצוב.

יבגני סובה: אני חושב שאנחנו צריכים להיות, אתם צריכים להיות הכי שקופים שבעולם, הכי מוכנים להידברות, וככה יהיה קל יותר למדינה, לממשלה, לחברי הכנסת גם לסייע לכם.

יבגני סובה: זהו, אלה הדברים שרציתי להגיד, מלבד כמובן השבחים שאנחנו כמובן כולנו מתרגשים שהשחקנים שלנו בכל הענפים מביאים את ההישגים.

יבגני סובה: לא רק באולימפיאדה דרך אגב.

יבגני סובה: אנחנו גם צריכים לדבר על אליפות עולם, אליפות אירופה, הרבה פעמים יש מקצועות שקצת פחות נותנים להם דעת בתקשורת.

יבגני סובה: ואלה הדברים שלדעתי יש לנו עבודה קשה פה, עבודה מאומצת, ואני מקווה שגם הממשלה תמצא זמן, נעביר תקציב, ונוכל להתייחס לזה.

יבגני סובה: תודה לכם על העבודה שאתם עושים בספורט הישראלי.

יבגני סובה: זה גם מאוד חשוב להגיד.

שרן השכל: תודה רבה חבר הכנסת יבגני סובה, ותודה שהגעת באמת לדיון החשוב הזה מוקדם בבוקר.

שרן השכל: באמת משמעותי.

שרן השכל: חברת הכנסת עופר כסיף, בבקשה.

עופר כסיף: שלום, בוקר טוב.

עופר כסיף: קודם כל באמת תודה רבה וברכות על הדיון החשוב הזה.

עופר כסיף: אני רוצה לגעת בכמה דברים מאוד משמעותיים לטובת הספורט בארצנו.

עופר כסיף: קודם כל אני אתחיל ממה זה בכלל, מה הספורט בכלל משמש.

עופר כסיף: אני חושב שהרבה מאוד פעמים לא מבינים, או לא מסבירים למה הספורט כל כך חשוב.

עופר כסיף: קודם כל יש את הדבר הבסיסי שאנחנו מחברים אותו לנושא הבריאות.

עופר כסיף: כמובן שספורט, ועיסוק בספורט כזה או אחר, יש לו חשיבות גדולה מאוד לנושא הבריאות, גם הפיזית וגם הנפשית הרגשית דרך אגב.

עופר כסיף: אבל יש עוד כמה דברים.

עופר כסיף: דבר ראשון – מימוש עצמי.

עופר כסיף: בתור מי שדוגל, ורואה את הנושא של מימוש עצמי כערך, ערך מרכזי, אולי אפילו ערך עליון, אני חושב שהעיסוק בספורט, ושוב, לא משנה איזה ספורט, יש בו חשיבות גדולה מאוד לאדם הפרטי כמימוש עצמו.

עופר כסיף: ולכן ההשקעה בספורט היא השקעה באדם באשר הוא אדם בהקשר הזה.

עופר כסיף: זה דבר אחד.

עופר כסיף: דבר שני, הספורט, גם האינדוידואלי, בסופו של דבר תורם לקהילתיות.

עופר כסיף: יש כאלה שחושבים בספורט קבוצתי תורם לקהילתיות, וספורט אינדוידואלי לא.

עופר כסיף: אני חולק על זה.

עופר כסיף: ספורט ככלל תורם לקהילתיות, ולכן גם פה יש חשיבות גדולה מאוד לתיקצוב.

עופר כסיף: אני ממה שראיתי, ובטח זה עוד יעלה בהמשך, קצת בלשון המעטה מוטרד מהנתונים שהוצגו על ידי המחקר של הממ"מ אני לא מדבר רק על גובה המימון, ואני גם יודע שיש כאלה שטוענים שיש שם אי-דיוקים, לא חלילה שאני זוקף את זה לחובת ממ"מ, אלא אני מניח שגם תלוי כמובן איך מודדים וכו'.

עופר כסיף: אבל מה שמטריד אותי זה בעצם שני דברים.

עופר כסיף: דבר ראשון, זה שאין שיוויון מגדרי.

עופר כסיף: אין שיוויון מגדרי בכל התחומים של הספורט.

עופר כסיף: למרות שלכאורה, ממה שכתוב, יש השקעה גדולה באופן יחסי למספר הנשים שמעורבות בספורט, יש בזה משהו מטעה.

עופר כסיף: אז קודם כל אני חושב שצריך להשקיע יותר בספורט נשי, ובשיוויון מגדרי.

עופר כסיף: הדבר השני, תיקצוב פרוגרסיבי.

עופר כסיף: התיקצוב ביישובים ובשכונות שהם יותר עניים צריך להיות הרבה יותר גבוה מאשר ביישובים מבוססים.

עופר כסיף: עכשיו זה גם לא קיים כרגע, וזה דבר שאני גם מעלה פה בפני היושבת ראש והחברים, כדי שנדון בזה, ואנחנו ננסה לקדם את הנושא הזה של תיקצוב פרוגרסיבי.

עופר כסיף: ואני בינתיים אסתפק בזה.

עופר כסיף: תודה רבה.

שרן השכל: תודה רבה לחבר הכנסת כסיף.

שרן השכל: אנחנו נעבור לממ"מ נמצא איתנו אסף, מהממ"מ, שהכין את המחקר, מחקר משווה, וקצת להסביר לנו מה היה לפני כן, מה קורה עכשיו, מבחינת התיקצוב, ואיך זה עובד.

שרן השכל: כמובן כל אלו שלא שוחים בחומר לאורך השנים אסף אני אשמח שתציג לנו את זה בחמש-שבע דקות, ברשותך.

אסף וינינדה: תודה רבה לכבוד היושבת ראש.

אסף וינינדה: באמת מה שאני אציג כאן הוא כנראה טריויאלי יהיה לרוב הנוכחים, אבל ברמת המקרו, לצורך יישור קו למי שלא בקיאים בתחום הספורט.

אסף וינינדה: אז נתחיל ברפורמה בתיקצוב הספורט.

אסף וינינדה: עד שנת 2018 בעצם תקציב הספורט בישראל התבסס על שני מרכיבים.

אסף וינינדה: רוב התקציב התבסס על הטוטו, המועצה להסדר ההימורים בספורט, באמצעות הקצבות לאיגודים, ואגודות, וכן על המתקנים.

אסף וינינדה: וחלק קטן יותר היה באמצעות תמיכות משרד התרבות והספורט.

אסף וינינדה: החל משנת 2019, בעקבות הרפורמה שעברה בחוק ההסדרים באותה שנה, נקבע שתנותק הזיקה בין כספי ההימורים ומימון הספורט.

אסף וינינדה: יתרת הכנסות הטוטו עוברות לתקציב המדינה, הכסף כבר לא צבוע יותר לטובת הספורט, ותקציב הספורט כולו נקבע בתקציב המדינה, במסגרת תקציב המדינה המרוכז בידי משרד התרבות והספורט.

שרן השכל: ועל כמה עומד התקציב השנה?

שרן השכל: שמונה מאות חמישים מיליון?

שרן השכל: אנחנו יודעים נגיד על כמה הוא עמד ב-2018?

יורם ארנשטיין: גבירתי, אני הייתי חבר דירקטוריון, בשנת 2018 אנחנו סיימנו עם שש מאות שמונים ושבעה מיליון שקל, ותקציב המשרד היה מאה ארבעים.

יורם ארנשטיין: תחברי מאה ארבעים עם שש מאות שמונים ושבע, ייצא לך שמונה מאות ושתיים.

דודו מלכא: יש תוספות של כמאתיים מיליון שקל.

שרן השכל: יש מאתיים מיליון שקל עכשיו תוספות, מאיפה, מהאוצר?

שרן השכל: כלומר מהשנים הקודמות?

סימון דוידסון: מהתקציב הקודם.

סימון דוידסון: התקציב של משרד התרבות והספורט זה שתיים נקודה שישה מיליארד, משהו כזה?

סימון דוידסון: אני מסתכל על החלק של התרבות והספורט בתוך התקציב,

נאור גלילי: חשוב אבל להדגיש שבכל המספרים שנתנו פה שתקציב האגודות לא גדל בשקל.

נאור גלילי: האגודות, התמיכות, לא גדל בשקל, ולא גדל כבר קרוב לחמש עשרה שנה, ההיפך, נשחק.

נאור גלילי: כל הזמן גודלים, יותר קבוצות באותה שמיכה.

נאור גלילי: כל הסיפורים שמספרים כאן על מאות מיליונים ועשרות מיליונים, לאגודות כתמיכה שקל לא גדל התקציב אלא פחת.

אסף וינינדה: אז איך זה בעצם עובד, תקציב משרד הספורט מחולק בהתאם למבחני תמיכות, שנקבעים על ידי שר התרבות והספורט, בהתייעצות עם המועצה הלאומית לספורט, והיועץ המשפטי לממשלה.

אסף וינינדה: לאחר מכן ועדת תמיכות מחליטה על החלוקה בהתאם לאותם מבחנים, וככה מחולקות התמיכות בכלל גופי הספורט, גם עבור פעילויות הספורט, וגם עבור המתקנים.

שרן השכל: שאלה, האם אותן אגודות נדרשות למעשה להגיש מסמכים, על פי אותם קריטריונים של תמיכה, ומי שלא מגיש לא מקבל תיקצוב?

אסף וינינדה: התשובה היא כן.

סימון דוידסון: רק אני אחזק, זה לא מסמכים, אתה צריך להיות דוקטור לפיזיקה.

אסף וינינדה: כאן אפשר לראות דוגמאות למבחני תמיכה שהמשרד מפרסם.

אסף וינינדה: אנחנו נתמקד במבחן התמיכה הראשון, להתאחדויות, אגודות ספורט, איגודי ספורט ומועדוני ספורט.

אסף וינינדה: זה מבחן תמיכה שמחולקים בו בסביבות מאתיים וחמישים מיליון שקלים.

אסף וינינדה: ונתייחס למבחנים האחרונים שפורסמו, ושעל בסיסם חולקו הכספים ב-2020.

אסף וינינדה: אני לא מתייחס כרגע למבחני התמיכה החדשים שעתידים להיות מפורסמים.

אסף וינינדה: אני מניח שזה יעלה כאן בהמשך הדיון.

אסף וינינדה: אז קודם כל, במבחן התמיכה נקבעת המסגרת התקציבית לפי תחומים, חמישים וארבעה אחוז מהסכום מיועד לספורט הקבוצתי, עשרים ושישה אחוזים מיועדים לספורט האישי.

אסף וינינדה: זה נקבע בהתחלה, ולאחר מכן נקבעת התמיכה לפי ענפים.

אסף וינינדה: כמה כל ענף מקבל.

אסף וינינדה: הנתונים שאני אציג כאן מתבססים על נתונים שקיבלנו ממשרד הספורט, מדודו מלכא.

אסף וינינדה: ואפשר לראות בעצם איך החלוקה של הסכומים מתבצעת, על התפלגות של איגודים ואגודות ביחד.

אסף וינינדה: אפשר לראות שהכדורסל והכדורגל מקבלים בערך חמישים אחוז, מחצית מהסכום.

אסף וינינדה: והטבלה משמאל מתייחסת רק לאגודות, לקבוצות, אפשר לראות את החלק של הכדורגל והכדורסל, שהוא גבוה יותר ועומד על שישים אחוזים.

אסף וינינדה: וכל יתר הענפים מקבלים פחות.

אסף וינינדה: עכשיו איך בעצם זה נקבע כמה כל ענף יקבל.

אסף וינינדה: יש כמה קריטריונים במבחן התמיכות.

אסף וינינדה: אנחנו נתייחס כאן עכשיו בהרחבה לשני קריטריונים שנדרשים: מספר הספורטאים והישגיות.

אסף וינינדה: מספר הספורטאים, אנחנו יכולים לראות פער מאוד מאוד גדול בין מספר הספורטאים בשני הענפים הגדולים, הפופולריים, הכדורגל והכדורסל.

אסף וינינדה: זה פרמטר שמשפיע בסופו של דבר על כמה מקבלים הענפים האלה.

אסף וינינדה: פרמטר נוסף זה מיקוד ההישגים.

אסף וינינדה: זה מחולק למדדים שונים, לספורט הקבוצתי ולספורט האישי.

אסף וינינדה: זה נקבע לפי תחרויות, אליפויות עולם, אולימפיאדה, אם זה הספורט הקבוצתי אז מדברים גם על ליגות.

אסף וינינדה: מדברים כאן על כל הגילאים.

יבגני סובה: באיזה גילאים מדובר?

אסף וינינדה: מדברים פה על כל הגילאים.

אלון גרנות: חשוב לציין שכל מה שמציגים פה זה שיעור בהיסטוריה.

אלון גרנות: המבחן החדש שהמועצה העליונה לספורט אמורה לאשר בחמש עשרה בנובמבר הופך את כל החלוקה הזאת.

שרן השכל: חברים, אני רוצה קודם שניתן לממ"מ לסיים את הדברים, ואנחנו ניתן הזדמנות לכל האגודות הזדמנות לומר ולהציג את הדברים.

שרן השכל: אני מבינה שיש שינויים, אנחנו נדון בשינויים.

אסף וינינדה: וזה בעצם הקריטריון של הניקוד, וזה הניקוד בכל אחד מהענפים המובילים.

אסף וינינדה: בשלב הבא, וזה למעשה השלב האחרון, סכום כל ענף, כל כמה שהוא קיבל, מתבצעת החלוקה בתוך הענף.

אסף וינינדה: החלוקה נחלקת בין חלוקה באיגוד, בענף הקבוצתי, בספורט הקבוצתי האיגודים מקבלים שלושים וחמישה אחוזים, בספורט האישי האיגודים מקבלים שישים אחוזים.

אסף וינינדה: לאחר מכן הקבוצות, עם מה שנשאר, כל קבוצה מקבלת את החלק היחסי שלה, לפי שיטת הניקוד, יש מדדים שונים לספורט הקבוצתי ולספורט האישי.

אסף וינינדה: שקופית אחרונה, לא קשורה לנושא הזה של מבחן התמיכות.

אסף וינינדה: המקור פה לשקופית הזאת הוא שונה, זה של אגף תקציבים במשרד האוצר.

אסף וינינדה: וזה גם במענה לדברים שאמר חבר הכנסת עופר כסיף, ביחס לשקופית הזאת, זה באמת טעימה מאוד קטנה, אנחנו לא בדקנו לעומק, זה גם לא נתונים שלנו.

אסף וינינדה: כאן אפשר לראות השוואה מגדרית של תיקצוב הספורט הקבוצתי ב-2019, ואפשר לראות שהנשים מקבלות כארבעים אחוז מתקציב הספורט הקבוצתי, וזה כאשר הנשים מהוות כשלושה עשר אחוזים מהספורטאים בספורט הקבוצתי, וקבוצות הנשים מהוות כשמונה עשר אחוזים מכלל הקבוצות.

שרן השכל: ובספורט היחידי?

אסף וינינדה: אין לנו נתונים כרגע על הספורט האישי.

אסף וינינדה: בגלל שהנושא הזה עולה הרבה בוועדות,

שרן השכל: מאוד חשוב להבין את זה.

שרן השכל: תודה רבה על הדברים.

שרן השכל: אנחנו מבינים שעד היום למעשה הכסף חולק בצורה הזו, וכרגע קובעים קריטריונים חדשים.

שרן השכל: זה נאמר פה כמה פעמים לפני כן.

שרן השכל: קודם כל אשמח לקבל סקירה, אני אבקש מדודו מלכא, אם אתה יכול לספר לנו על התהליך שקורה כרגע, ולאחר מכן אני אפתח את זה לדיון בין הנמצאים.

שרן השכל: בוקר טוב דודו מלכא, אני מבינה שאתם בעצם משנים את כל הקריטריונים, זאת אומרת כל מה שהוצג לנו כרגע תקף לשנה שעברה, וכרגע אתם עובדים על סוג של קריטריונים חדשים.

שרן השכל: הוועדה קיבלה המון המון פניות מספורטאים ומאיגודים, לעניין שהקריטריונים החדשים פשוט גומרים להם את הענף, וקיצצו להם סכומים משמעותיים בתיקצוב שלהם.

שרן השכל: אני מבינה שהגיעו המון המון הערות ציבור לעניין הקריטריונים שפורסמו.

שרן השכל: אנחנו נשמח לקבל קודם כל סקירה איך אתם רציתם לחלק את זה.

שרן השכל: ואני מבקשת מהנוכחים, אני יודעת שזה בדמכם אבל אני מבקשת לשמור על שקט, כי אני והצופים וחברי הכנסת מנסים להבין את הקריטריונים החדשים, ולאחר מכן אני אתן לכם זמן תגובה על העניין.

שרן השכל: גם לעניין דיוקים, גם לעניין נתונים.

שרן השכל: דודו, אם תוכל בבקשה לשתף אותנו בתהליך.

דודו מלכא: תודה רבה לכולם.

דודו מלכא: לפני שאני אתחיל להסביר את התהליך, ברשותכם אני קודם כל אגיד את הדגשים.

דודו מלכא: הדגשים הם, אנחנו שמים בצורה מאוד משמעותית את הניקוד לנשים.

דודו מלכא: אם בעבר הניקוד לנשים היה עשרה אחוז, היום נשים מקבלות מקדמים של כמעט ארבעים אחוז.

שרן השכל: ארבעים אחוז מהתקציב מגיע לנשים?

דודו מלכא: אני אסביר.

דודו מלכא: אם ספורטאי היה נותן ניקוד של נקודה אחת, אישה היתה מקבלת אחת נקודה אחת.

דודו מלכא: היום ספורטאי שמקבל שש נקודות, אישה ספורטאית מקבלת עשר נקודות.

דודו מלכא: אם בעבר זה היה שש נקודה שש, אז עכשיו זה עשר נקודות.

דודו מלכא: דבר שני, אנחנו מאוד מקדמים את הנושא של מצויינות.

דודו מלכא: ואני אחר כך אסביר איך זה בא לידי ביטוי בהשוואה למבחנים הקודמים.

דודו מלכא: ולצד זה, זה לא נס שהגענו למדליות באולימפיאדה.

דודו מלכא: ממש לא נס.

דודו מלכא: זה תהליך שהתחיל ב-2012, אנחנו מקדמים ענפים מועדפים, והמדיניות של השר זה לצמצם את מספר הענפים.

דודו מלכא: להשאיר את אותו הכסף, לתת אותו לפחות ענפים, אבל שכל ענף יקבל יותר.

דודו מלכא: והמגמה הזאת התחילה ב-2012 והתוצאות הן בטוקיו ב-2021, אנחנו מאמינים שאת אותה מגמה אנחנו נראה גם בפריז.

שרן השכל: אתה יכול לתת לנו דוגמאות לענפים שיצאו?

דודו מלכא: אני אגיע לזה.

דודו מלכא: אני רוצה לסיים את הנושא הרביעי, שגם כן הוזכר פה.

דודו מלכא: החל מ-2022, אנחנו רצינו להתחיל לממש את זה ב-2021 אבל מקוצר הזמן והאילוצים לא הצלחנו, החל מ-2022 נכנס סעיף חדש משמעותי ביותר, שהוא עוזר לאגודות, זה כסף שיגיע למאמנים באגודות, וזה תוספת כבר ב-2022 של עשרים ושניים מיליון ₪,

שרן השכל: זה בנוסף לתקציב שיש היום בעצם?

דודו מלכא: התקציב התוספתי הזה שיהיה הוא יהיה בנוסף.

דודו מלכא: כשאני אומר בנוסף, אם היום אנחנו מדברים על מאתיים שישים ואחד מיליון שקל, זה יהיה בנוסף.

דודו מלכא: והעשרים ושניים מיליון האלה ישמשו עבור מאמנים באגודות, והתקציב הזה יילך ויגדל, ויגיע בשנים הבאות עד לכדי שבעים מיליון שקל.

דודו מלכא: היום יהנו מהתוספת הזאת מאה חמישים ושש אגודות, והשאיפה שלנו להגיע לשלוש מאות אגודות, שלוש מאות אגודות שיקבלו תוספת של בין מאה עשרים למאתיים ארבעים, בנוסף לשוטף שלהם.

דודו מלכא: זה קודם כל ארבע נקודות שהיה חשוב לי להדגיש אותן.

דודו מלכא: עכשיו אני רוצה לספר על התהליך.

דודו מלכא: אנחנו בהחלט עושים חשיבה, ואנחנו למעלה משנתיים הקמנו ועדת היגוי, שוועדת ההיגוי הזו התכנסה אחת לשבועיים שלושה, למשך שעתיים, למעלה משנתיים, התקיימו המון דיונים.

דודו מלכא: ישבו שם נציגים של הענפים הלא אולימפיים, הענפים האולימפיים, וחלק מהדיונים גם של המרכזים.

דודו מלכא: ובמשך השנתיים האלה פשוט כתבנו את המבחנים האלה יחד.

דודו מלכא: עברנו סעיף סעיף, הפכנו כל אבן, כדי להגיע בתהליך הזה, המסמך הזה הגיע למועצה הלאומית, והמועצה הלאומית לפני חצי שנה בערך, לפני המשחקים האולימפיים, המבחן הזה אושר.

דודו מלכא: הוא יצא לציבור לפני כחודשיים.

דודו מלכא: וכפי שאמרת, ואני אומר לך, מעולם לא קיבלנו כל כך הרבה הערות.

דודו מלכא: תמיד כשיצאנו עם מבחן, לכל היותר בין חמש לעשר הערות, והיינו מייד מסיימים את התהליך עם משרד המשפטים.

דודו מלכא: אנחנו קיבלנו שלוש מאות ארבעים הערות!

דודו מלכא: נכון שחלק מהן חוזרות על עצמן, אבל אני יכול לומר שאנחנו מאוד שמחים על ההערות, ואני לא אומר את זה בציניות.

דודו מלכא: כי לא מעט מההערות סייעו בידינו לטייב את המסמך, ואנחנו מקווים מאוד שבשבוע הבא אנחנו נביא את זה שוב לידיעת המועצה, ואנחנו עם כל הענפים ומציגים להם את הדברים.

דודו מלכא: זו נקודה חשובה בתהליך, ואנחנו מקווים מאוד שבסוף חודש זה אנחנו נוכל כבר להוציא לפועל את המבחנים האלה.

שרן השכל: יש לי שאלה, בשנה שעברה נגיד, כמה אגודות יש, וכמה מתוך אותן אגודות למעשה משכו כספים, או הצליחו למשוך כספים?

דודו מלכא: שילמנו לשמונה מאות ארבעים ואחת אגודות בשנה שעברה.

דודו מלכא: אני פשוט רוצה להסביר מה זאת אומרת אגודה.

דודו מלכא: יש שתי אפשרויות לאגודה.

דודו מלכא: אגודה שהיא תחת תאגיד או תחת תאגיד משפטי שנקרא עמותה ...

דודו מלכא: או חברה.

דודו מלכא: .

דודו מלכא: ויש גם אגודות שהן אגודות.

דודו מלכא: אבל חלק מאותן אגודות לא יכולות לקבל כסף.

דודו מלכא: אין למי להעביר את הכסף.

דודו מלכא: ולכן אנחנו מקבלים אותן, כי בספורט איגוד יכול לצרף לעצמו אגודה, היא לא חייבת להיות עמותה, היא לא חייבת להיות תאגיד משפטי.

שרן השכל: והאיגוד יכול להעביר להם כספים?

יורם ארנשטיין: האיגוד לא מעביר כספים.

דודו מלכא: התמיכה נעשית ישירות לעמותות האלה לחשבון הבנק שלהן, באופן ישיר.

שרן השכל: כמה עמותות יש היום?

דודו מלכא: כשמונה מאות חמישים.

דודו מלכא: המספר הנכון זה אלף ושלוש עשרה.

דודו מלכא: יכול להיות שבשוליים בין השמונה מאות חמישים לאלף שלוש עשרה יש עוד כמה אגודות שלא הגישו מסמכים או משהו כזה.

דודו מלכא: אני ראיתי שדיברתם על מסמכים, אנחנו כרגע במשא ומתן עם החשב הכללי, זה החשב הכללי, עופר, ואנחנו מנסים להגיע איתם להבנות, להקל עוד ועוד במסמכים.

דודו מלכא: אנחנו יודעים שזה מאוד מקשה, אנחנו מקווים מאוד שיחד עם מרכזי הספורט שהם עוזרים לנו מאוד להגיע ולהגיש את המסמכים, להגיע למצב שבו המסמכים יהיו מינימליסטיים ביותר, כדי שנוכל להעביר כספים, ובמיוחד לאגודות קטנות.

דודו מלכא: יש כמאתיים וארבע אגודות קטנות, שמקבלות פחות משלושים אלף שקל, ואנחנו מתכוונים לקדם אותן, שאותן עמותות, שהכסף יגיע לא אליהן אלא מרכזים, ומהמרכזים לעמותות.

דודו מלכא: זה תהליך שאנחנו רוצים לעשות אותו.

דודו מלכא: אין שום הצדקה שמי שמקבל שלושים אלף יגיש מסמכים מפה ועד להודעה חדשה.

שרן השכל: תודה רבה.

שרן השכל: אני רוצה עכשיו באמת לשמוע את האיגודים ואת האגודות, ולשמוע את המצב גם לעומת העבר להיום, את הקשיים, את האתגרים, ובאמת להבין את הסיבות לכל כך הרבה פניות ציבור שהתקבלו בעצם כתלונה על אותם פרסומים.

שרן השכל: נתחיל ברשימת הדוברים, והיא ארוכה, ולכן אני אקציב שתי דקות לכל דובר.

שרן השכל: אני מבקשת לעמוד בזמנים, כדי שנספיק לתת לכולם זמן דיבור.

שרן השכל: אנחנו נתחיל עם יורם אורנשטיין, מנכ"ל הפועל.

שרן השכל: בבקשה, לרשותך שתי דקות.

יורם ארנשטיין: תודה גבירתי היושבת ראש.

יורם ארנשטיין: קודם כל ברכות על הכינוס.

שרן השכל: אני מבקשת שתוציאו לי רגע את המסמכים של מבחני התמיכה.

שרן השכל: אני רוצה לראות אותם.

שרן השכל: אם אפשר ללכת להדפיס את הקודמים, של שנה שעברה.

שרן השכל: אני רוצה להבין מה התהליך.

שרן השכל: אני רוצה לראות, אם אני מנהלת אגודה, ואני צריכה ללכת למלא מבחן תמיכה, מה המסמכים שאני צריכה למלא.

שרן השכל: אני רוצה לראות את זה.

שרן השכל: כי המטרה שהאדם הסביר או המאמן, ולא המשפטן, יוכל לעשות את זה.

יורם ארנשטיין: אני רוצה לברך אותך על הדיון.

יורם ארנשטיין: הדיון הוא מאוד חשוב.

יורם ארנשטיין: לצערי, אנחנו מסיטים את הדיון מהנושא של תיקצוב האגודות למבחני התמיכה.

יורם ארנשטיין: אני יכול לומר לך גבירתי שברביעי למרץ 2019 נעשה שינוי דרך חוק ההסדרים ושינו את הספורט לחלוטין.

יורם ארנשטיין: זה היה המעוז האחרון שבעצם כבש משרד התרבות והספורט, שלא ברצונו, כבש את הספורט במדינת ישראל, והיום הוא עושה בספורט כבתוך שלו.

יורם ארנשטיין: אני מאמין שכל אחד שיושב במשרד רוצה רק לעשות טוב.

יורם ארנשטיין: אלא מה, יש פה מה שנקרא התעמרות שלטונית של מי שמחזיק בכוח, מול האגודות, מול האיגודים, ובעצם כל מה שקורה בספורט היום נשלט באופן טוטאלי על ידי משרד התרבות והספורט.

יורם ארנשטיין: בעבר גבירתי, היתה ועדה ציבורית, שבה ישבו גם אנשי ספורט וגם אנשי משרד התרבות והספורט, וישבו גם אנשים אחרים, ובעצם היתה ועדה שקובעת מה הם מבחני התמיכה.

יורם ארנשטיין: היום אין דבר כזה.

יורם ארנשטיין: המועצה הלאומית, שאני חבר בה, היא בסך הכל ועדה שמייעצת, או בעצם מאשרת את מה שבעצם אנשי המשרד רוצים להוציא החוצה.

יורם ארנשטיין: אנחנו בעצם נתקלנו ברצון של שר האוצר לשעבר משה כחלון, לקחת כסף ולבנות את תקציב 2019, והוא ראה שיש הון צבור בטוטו, אחד נקודה שלוש מיליארד שקל, היה כסף צבוע למתקנים, וכתוצאה מכך בעצם, זה היה צבור לטובת מתקני תכניות שאושרו, אבל לא היו התב"עות, ולכן אי אפשר היה לממש את הכסף.

יורם ארנשטיין: ואז בעצם שינו את הספורט במדינת ישראל.

יורם ארנשטיין: ואני יכול לומר לך גבירתי, מעבר לעובדה שאין תקציב מדינה, וזה משבש את כל הדברים, היום בעצם הבעיה האמיתית שאנחנו נמצאים כל הספורט בהוראת שעה, והאגודות שלנו מקבלות כסף באיזו שהיא וריאציה מוזרה, שקשורה גם לטוטו, גם לאוצר, גם למשרד, גם לוועדת תמיכות.

יורם ארנשטיין: אני רוצה להגיד לך גבירתי שבעוד שנה, יחול על כל העמותות שלנו, ומרכזי הספורט, מטפלים בעמותות יום יום, יחול על כל העמותות שלנו נוהל שר אוצר, וקשר ישיר עם מרכבה.

יורם ארנשטיין: אני יכול לומר לך גבירתי שהטפסים שצריכה היום עמותה למלא הם פשוט בלתי אפשריים.

יורם ארנשטיין: רצית נתונים, אני אתן לך נתונים.

יורם ארנשטיין: היום בכדורגל דרך אגב, מכיוון שהמשרד זה המקום הכי פחות שקוף, ואף אחת מהעמותות לא יודעת מה התקציב שלה, אם אני היום מנהל עמותה, אני לא יודע מה התקציב שלי.

יורם ארנשטיין: והמקור היחידי שיש לנו זה אתר שנקרא toto.acc.co.il.

יורם ארנשטיין: ואני יכול לומר לך גבירתי שישבתי, והכנתי את עצמי פה לדיון.

יורם ארנשטיין: בכדורגל בשנת 2019 היו אלף שש מאות עשרים ושבע קבוצות, לא עמותות.

יורם ארנשטיין: סך הכל בכדורגל היו משהו בסביבות אלף שבע מאות קבוצות.

יורם ארנשטיין: שתדעי לך שלא זכאיות, השורות של מי שלא זכאי בתשלום, דהיינו זה כתוב בסוף הטור, היו תשע מאות עשרים ושבע שורות של קבוצות שלא זכאיות.

יורם ארנשטיין: לא זכאיות מכל מיני סיבות.

יורם ארנשטיין: או שלא מגיע להן בגלל מבחני התמיכה, או שלא מגיע בגלל שלא קיבלו טפסים.

יורם ארנשטיין: מכל מיני סיבות, תשע מאות עשרים ושבע, ועבדכם הנאמן ישב, ועשה עבודת נמלים בכדי להבין באמת האם המצב הוא רע.

יורם ארנשטיין: אז אני יכול לספר לך לדוגמא, עמותות בענף הג'ודו, מופיעות שם, ב-2019 היו שישים עמותות, והיום יש שלושים ושש.

יורם ארנשטיין: בשחיה היו שישים ואחת, היום יש חמישים וחמש.

יורם ארנשטיין: בשיט היו שבע עשרה, היום יש ארבע עשרה.

יורם ארנשטיין: למה אני מזכיר את הענפים האלה, מכיוון שהענפים האלה הם ענפים מועדפים.

יורם ארנשטיין: גם שם יש הפחתה במספר האגודות.

יורם ארנשטיין: רבותיי, תבדקו אותי, לקחתי את זה מאותו אתר, היחידי שאנחנו יודעים בו מה קורה.

יורם ארנשטיין: עכשיו בעצם גבירתי, אנחנו, גם נאור גלילי שהוא מנכ"ל מכבי, וגם אני, מקבלים כל יום פניות.

יורם ארנשטיין: ודרך אגב אנחנו עובדים בשיתוף פעולה מלא, גם עם אנשי המשרד, אגב מגיע פה למר דנציגר, הוא יהיה מחליפו של דודו, אני מאחל לך הצלחה, בשם כולנו, הספורט יקר לנו.

יורם ארנשטיין: אני יכול לומר לך גבירתי שאחת הבעיות המרכזיות היא בנושא הטופסולוגיה, ונוהל שר אוצר.

יורם ארנשטיין: אנחנו קיבלנו לפני כמה ימים הערה אחרונה, או מה שנקרא אזהרה אחרונה, שיש צורך למלא טפסים.

יורם ארנשטיין: למה.

יורם ארנשטיין: אף אחת מהעמותות, לפחות חלקן, לא יודע בכלל על מה מדברים איתו.

יורם ארנשטיין: אבל פתאום מקבלים הודעה שהגרעון שלך בדוחות הכספיים הוא מעל חמישים אחוז מהמחזור.

יורם ארנשטיין: מה המשמעות, אם האגודה למשל, נגיד סימון, הוא מנהל אגודה בנתניה, הוא שם חמש מאות אלף שקל בתוך העמותה, והם חייבים לו כסף, וזה כתוב בדוחות הכספיים.

יורם ארנשטיין: יש שם גרעון בהון של חמש מאות אלף שקל.

יורם ארנשטיין: אבל נגיד שהמחזור של העמותה הוא תשע מאות אלף שקל, העמותה הזאת מתבקשת היום להעביר כספים מ-2019, רבותיי.

יורם ארנשטיין: הם אפילו לא יודעים.

שרן השכל: רגע, רבותיי, אתה רוצה להגיד לי שראשי אגודות שמים כסף אישי שלהם, ועוד אחרי זה משרד התרבות והספורט,

סימון דוידסון: יש לי שאלה, כמה אגודות עזרתם להן השנה בכסף?

נאור גלילי: אנחנו שישה מיליון שקל הלוואות בערבות אישית, צ'קים אישיים, של אנשים מתנדבים שמחזיקים אלפי ילדים בהתנדבות.

יורם ארנשטיין: אני יכול להגיד לך שמרכז הפועל תמך בשנתיים 2016-2017, נתן אלף ארבע מאות ושבע עשרה תמיכות בשנתיים.

יורם ארנשטיין: גם סיועים וגם הלוואות.

יורם ארנשטיין: דהיינו גם מענקים וגם הלוואות.

יורם ארנשטיין: אבל זו לא הבעיה.

יורם ארנשטיין: הבעיה היא כרגע שבשנה הבאה נוהל שר אוצר יחול נטו מול האגודות.

יורם ארנשטיין: וכל אגודה, קטנה כגדולה, יצטרכו לעבוד דרך מרכבה.

יורם ארנשטיין: אנחנו מבקשים, אני מבקש, ואני חושב שכל האנשים פה מבקשים, לחזור חזרה, שהאגודות לא תהיינה תחת נוהל שר אוצר.

יורם ארנשטיין: שהם יקבלו ישירות מהטוטו, ושהטוטו יתחשבן עם משרד האוצר.

יורם ארנשטיין: ואני אומר לכם כאחד שניהל עמותה, ומנהל עסק בתוך ספורט.

יורם ארנשטיין: אחד הדברים החשובים, כמו בעסקים, זה נושא תזרים.

יורם ארנשטיין: אף אחד מהיושבים פה לא יודע מתי יגיע הכסף, לא יודע מתי צריך למלא טפסים, הכל מה שנקרא מעורפל.

יורם ארנשטיין: נכון להיום, אנחנו נמצאים היום בראשון לנובמבר, אף אחד לא יודע מה התקציב שלו ב-2022.

יורם ארנשטיין: שלא לדבר על זה שמבחני התמיכה החדשים,

סימון דוידסון: ואז מי נפגע, המאמנים נפגעים, והילדים נפגעים.

שרן השכל: תודה רבה על הדברים.

שרן השכל: אני רוצה לתת לנאור גלילי את זכות הדיבור.

יבגני סובה: לגבי טפסים, נאמרה פה אמירה חשובה, אבל לא הבנתי איזה טפסים נדרשים.

שרן השכל: נאור גלילי, מנכ"ל מכבי ישראל, בבקשה.

נאור גלילי: תודה לך ולכם על ההזדמנות שאתם נותנים לנו.

נאור גלילי: יורם אמר את מרבית הדברים, אז אני לא אחזור עליהם.

נאור גלילי: רק אני אתן לכם את הכותרות, לפחות שלנו, ואת הבעיות שיש לנו.

נאור גלילי: קודם כל, שדדו את הספורט במדינת ישראל.

נאור גלילי: משרד האוצר, במהלך מאוד מאוד, כביכול טהור, בא ואמר שלא יכול להיות שהתמיכות של הספורט יהיו מכספי הימורים, בואו נלאים את כל כספי הטוטו, כל מה שצריך נעביר לטובת המדינה.

שרן השכל: תראה, פה אני לא בטוחה שאני מסכימה אתכם, כי בסופו של דבר התקציב הוא דומה.

שרן השכל: כלומר אם היה מיליארד שקל שם, יש פה מיליארד שקל.

שרן השכל: אז מבחינת התקציב, אני פה חלוקה בעניין זה.

שרן השכל: אם זה אותו סכום, אז כבר עדיף שהוא יגיע ישירות בעצם מהמשרד.

נאור גלילי: אני אסביר למה לא, ואני אתן ציטוטים מהוועדה שהיתה פה בחוק ההסדרים.

נאור גלילי: ב-2019 שונה החוק.

נאור גלילי: אנחנו ב-2018 היינו פה בכמה ישיבות, זעקנו את זעקתנו.

נאור גלילי: הובטח לנו באופן ברור, אני מקריא פה ציטוטים, גם של מנכ"ל המשרד, גם של בכירי ופקידות המשרד, גם של מנכ"ל משרד האוצר, של כל האנשים.

נאור גלילי: אני מקריא ציטוט אחד: "אנחנו הולכים להעתיק את המודל של התרבות לתוך עולם הספורט, כך שבינואר אנחנו עומדים לחלק חמישים אחוז מכסף של אותו מודל.

נאור גלילי: ביולי אנחנו יודעים להעביר תשעים אחוז, ועשרה אחוז הנוספים באוקטובר".

נאור גלילי: גבירתי, נכון ללפני שבועיים כל אגודות הספורט במדינת ישראל קיבלו בקושי ארבעים אחוז.

נאור גלילי: אגודות כמו שציינתי קודם נזקקו להלוואות אישיות, תזרימית וכו'.

נאור גלילי: הכספים האלה, כל ההתחייבויות האלה של המנכ"ל הקודם שרעבי שהיום יושב בכובע השני, ואוכל את הכובע על הטעות המרה שנעשתה.

שרן השכל: אז יש לי פה שאלה, מי פה ראש איגוד הכדורסל?

שרן השכל: נמצא פה אתנו?

שרן השכל: ראש איגוד הכדורגל?

שרן השכל: ההתעמלות או הג'ודו?

נאור גלילי: אבל גבירתי, תפרידי בין קבוצות לאיגודים.

שרן השכל: מנכ"ל איגוד האתלטיקה, פה לפי מה שכתוב אתם אמורים לקבל פחות או יותר שלושה אחוז מהתקציב.

שרן השכל: זה יוצא, בחישוב מאוד גס, פחות או יותר עשרים וחמישה מיליון שקלים לשנת 2020.

שרן השכל: האם קיבלתם את הסכום הזה?

שרן השכל: לי כתוב פה התפלגות התמיכה לפי ענפים, אני מנסה להבין אם הכסף, וכמה כסף בסוף מגיע.

אלון גרנות: זה שלושה אחוז ממאתיים ארבעים ושש, ולא משמונה מאות.

שרן השכל: דודו, כשהם מציגים לנו פה את העניין של התקציב לפי ענפים, ודיברו על מעל שמונה מאות מיליון שקלים שלמעשה הגיעו, זאת אומרת שלא כל זה בעצם מחולק לפי הענפים האלו, מאיזה סכום זה מחולק לפי הענפים?

דודו מלכא: אני אסביר.

דודו מלכא: בשנת 2021 מאתיים שישים ואחד מיליון הולך לאגודות ואיגודים.

דודו מלכא: ואם כבר נתת לי להשמיע את קולי, אז השנה הזאת היא לא שנה משקפת.

דודו מלכא: אנחנו יודעים שזאת שנה ללא תקציב, אנחנו חיים מאחד חלקי שתים עשרה, זה נכון שהיו עיכובים, אבל כפי שנאור ציין, משנת 2022 כך יהיה, ותרשמו את זה לפניכם, חמישים אחוז בינואר, השלמה ביוני שמונים או תשעים אחוז, ובאוקטובר עשרה אחוז.

דודו מלכא: כך זה יהיה.

דודו מלכא: בשנה שהתקציב יהיה, אני מניח שאתם תאשרו השבוע או בתחילת השבוע הבא את תקציב המדינה, ב-2022 הפלחים של התקציב יהיו חמישים אחוז בינואר, תשעים אחוז ביולי, ועשרה אחוז האחרונים יהיו באוקטובר.

דודו מלכא: כך זה יהיה.

שרן השכל: דודו, אבל אתם מבינים שבעצם מאתיים שמונים מיליון שקלים כרגע של 2019 סוחבים אותם אנשים פרטיים כרגע על הגב שלהם.

שרן השכל: איך זה יכול להיות שזה מתעכב כל כך?

דודו מלכא: זה לא מדוייק להגיד את זה.

דודו מלכא: אנחנו יודעים שיש כסף פרטי בתוך הספורט, זה ידוע, אנחנו יודעים שהיה עיכוב בין יוני לאוגוסט ולספטמבר.

דודו מלכא: היום אנחנו העברנו תקציבים של שבעים אחוז, כמעט לחמישים או שישים אחוז מהאגודות, ואנחנו ממשיכים להעביר.

דודו מלכא: וברגע שתקציב המדינה יאושר, מאה אחוז מהתקציב יעבור.

דודו מלכא: כל התקציב.

שרן השכל: מתוך תקציב של שמונה מאות ומשהו מיליון שקלים מאתיים שישים הולך לאגודות ואיגודים.

שרן השכל: לאן הולך כל שאר הכסף?

דודו מלכא: יש עוד תקציב של קרוב למאתיים שמונים, זה למתקנים.

שרן השכל: כשאתה אומר מתקנים, זה לערים או לאיגודים עצמם?

דודו מלכא: בהחלט.

דודו מלכא: יש לנו בתכנית, אנחנו מתכוונים לבנות היכלי ספורט,

שרן השכל: אני רוצה לקבל את החלוקה של המתקנים ולפי איזה ענפים, איפה הושקע הכסף הזה של המאתיים שמונים מיליון שקלים בבקשה.

דודו מלכא: אני אגיד מה הדברים הנוספים שאנחנו נותנים.

דודו מלכא: בערך כשלושים ושבעה מיליון לשיטור וסדרנות,

שרן השכל: וזה בעצם מרוויחים רק אלה שיש להם משחקים עם קהל, כלומר התעמלות, אתלטיקה,

דודו מלכא: הרוב הולך לכדורגל וכדורסל.

דודו מלכא: יש תקציב נוסף שהולך למכון וינגייט, מכון וינגייט בשוטף שלו, במינימלי שלו זה שלושים מיליון, זה יעלה לארבעים וזה יכול להגיע גם לחמישים מיליון שקל.

שרן השכל: וזה גם אנחנו צריכים לערוך דיון נפרד, בכלל על איך זה הולך להיות כשמתמזגים עם המכללות.

דודו מלכא: וינגייט משרד את האיגודים, יש המון תכניות, בהזדמנות נשמח להציג את התכניות המלאות.

דודו מלכא: ויש תקציבים נוספים שאנחנו נותנים למלגות ופרסים, השנה יהיו עשרים ושניים מיליון שקל.

שרן השכל: חסר לי בערך עוד מאתיים מיליון,

דודו מלכא: השנה הזאת באופן חריג, בדרך כלל אנחנו נותנים שבעה עשר מיליון ארבע מאות, אבל השנה אנחנו ניתן עשרים ושניים מיליון.

דודו מלכא: אני ארשום לפניי את כל היתר ואני אדווח לך.

דודו מלכא: וגם כן יש עוד תקציבים שהמשרד צריך לתפעל את עצמו, עובדים, שכר.

דודו מלכא: אני אכין את הרשימה.

נאור גלילי: אני חייב לסכם.

נאור גלילי: אז קודם כל אני רוצה לומר דבר כזה, אנחנו בורחים כל פעם למקום אחר, אנחנו מדברים עכשיו על האגודות, על הקושי שלהן היומיומי להתקיים, על ההלאות של הרגולציה.

נאור גלילי: אני רוצה להקריא לכם, כדי שתדעי גבירתי, את כמות הטפסים.

נאור גלילי: כשזה היה בטוטו – שלושה טפסים: ניהול תקין, אישור מס וניהול ספרים ודו"ח כספי מעל אחד נקודה שניים מיליון.

נאור גלילי: זאת אומרת רוב האגודות בישראל לא צריכות.

נאור גלילי: היום, שנים עשר טפסים.

נאור גלילי: אם את רוצה אני יכול להקריא לך, אני יכול להביא לך את הרשימה.

נאור גלילי: בזמנו, כל אגודה יכלה להגיש עד שלושים ואחד לשתים עשרה, ולקבל את הכסף על כל השנה.

נאור גלילי: היום תוחמים להם בתאריכים.

נאור גלילי: ב-2019 כשאמרתי שדודו התחייב שבשנת 2022 אנחנו נקבל, מ-2019 מעולם לא קיבלו בזמנים.

נאור גלילי: אנחנו בנובמבר, ועדיין, חלק מהאגודות קיבלו שבעים אחוז.

נאור גלילי: בטוטו היינו מקבלים בראשון בספטמבר מאה אחוז.

נאור גלילי: שקיפות, כל מה שקשור לנושא השקיפות, כל מה שקשור לעלויות ההגשה, ופגיעה בחלשים, מה שצריך לעמוד לנגד עיניכם זה הפגיעה בחלשים, בפריפריה.

נאור גלילי: אני אספר לך גבירתי על אגודה אחת שהתקציב שלה ממשרד הספורט שלושת אלפים חמש מאות שקל בשנה.

נאור גלילי: היא נדרשה להגיש דו"ח מבוקר באמצע השנה שהעלות שלו ששת אלפים חמש מאות שקלים.

נאור גלילי: היא שלחה את המכתב לשר התרבות והספורט, היא נענתה בתשובה אחרי חודשיים שהתשובה היתה: אנחנו מצטערים, זה הוראות החשב הכללי.

נאור גלילי: ומתחייבים כל הזמן שהחשב הכללי יקל עליהם.

נאור גלילי: זה הוראות החשב הכללי, תפני למרכז מכבי.

נאור גלילי: היא פנתה מרכז מכבי, היא מקבלת שלושת אלפים חמש מאות, ממרכז מכבי היא קיבלה בשלוש שנים האחרונות סיוע שלושים וחמישה אלף שקלים.

נאור גלילי: והיא מקבלת שלושת אלפים חמש מאות.

נאור גלילי: מה שהמדינה נותנת בעשר שנים.

נאור גלילי: היא לא רוצה להגיש, היא לא רוצה לקבל את הכסף.

נאור גלילי: כל מה שקשור לגזירות נוהל שר האוצר, אמרו יקלו, אני לא רוצה להקריא לך ציטוטים, של מנכ"ל משרד האוצר, מנכ"ל משרד התרבות והספורט, הפקידות הבכירה, כל מי שנמצא בחדרים, הבטיחו הבטחות מפה ועד הודעה חדשה ב-2019, הבטחה אחת לא קיימו.

נאור גלילי: וכמובן, העול החדש שיגיע על האגודות אוטוטו, בואכה שנת 2022, פרוייקט המרכבה, כל אגודה תצטרך ללכת ולהטמיע את כל הנתונים, יש אגודות שמי שמנהל את האגודות זה אנשים קשי יום, שעושים את זה כולם דרך אגב בהתנדבות מלאה, שמחזיקים מאתיים ושלוש מאות ילדים, והמדינה, כשאנחנו היינו עם שלושה טפסים, עם כסף שעובר כמו שעון שוייצרי בזמן, והמדינה באה ועשתה את הרפורמה הזאת, וזעקנו פה ב-2018, ובכינו על זה.

נאור גלילי: אמרנו אתם תצטערו.

נאור גלילי: אמרו אל תדאגו, אנחנו יכולים לעמוד בזה.

נאור גלילי: מצטער, דודו בחור מדהים, אבל הוא לא יכול להחזיק את המשרד לבד, הוא לא יכול לטפל בזה לבד.

נאור גלילי: הם מנסים כל פעם להביא אנשים, הם לא מצליחים.

נאור גלילי: יש פה מלא מלא בלגן בספורט הישראלי, יורם נתן פה נתונים של קריסה של קבוצות, וזה יילך ויימשך, במיוחד בגלל כל הרגולציה.

נאור גלילי: והדבר אחרון שאני רוצה לסיים איתו, ישבה ועדת התמיכות, החליטה תמיכות, קריטריונים, כל מה שצריך.

נאור גלילי: מי מחליט, מי מקבל את ההוראות, מי דן בהן, אותה ועדה.

נאור גלילי: תמיד היתה ועדה ציבורית, חיצונית, שהיא באה ונתנה את ההמלצות שלה.

נאור גלילי: אמר דודו, ובהגינותו, אני אעביר את זה לידיעת המועצה.

נאור גלילי: ההחלטות האלו, מי כותב את ההחלטה, מי מגיב, מי מיישם אותה, צריכות לעבור אישור של המועצה.

שרן השכל: תודה רבה על הדברים נאור גלילי, מנכ"ל מכבי ישראל.

שרן השכל: אריק קפלן, נשיא איילת.

אריק קפלן: אני שמח שאמיר הוא אחד ממספר אלופי עולם ואירופה שיש בהתאחדות איילת, בענפים הלא אולימפיים, שמביאים הרבה מאוד כבוד למדינת ישראל, ולא מתוקצבים כראוי, אבל זה לא הנושא.

אריק קפלן: אגודה היא אגודה, ולא משנה כרגע אם היא אולימפית או לא אולימפית, למרות שאצלנו, בענפים הלא אולימפיים הבעיה משמעותית יותר, כפי שבאמת נאור ויורם אמרו, הדרישות מאגודות הן לא פרופורציונליות לכסף שהן מקבלות.

אריק קפלן: רוב האגודות בישראל הן לא כדורגל וכדורסל, שלרבים מהם יש ספונסרים, אלא זה אגודות קטנות שחיות מהיד לפה, מתרומות של אנשים שעוסקים בתוך התחום, כמו שנאמר היושב ראש וכל מיני חברים מביאים, חבר מביא חבר ומשיג כספים בנוסף לתמיכה של המרכזים.

אריק קפלן: יש פה גם את מרכז עוצמה שלא נאמר, שמסייע לאגודות שלו.

אריק קפלן: כעקרון אגודה באירופה זה בסיס לספורט.

אריק קפלן: המועדון באירופה זה דבר שאתה בא, מסיום הלימודים, והולך בערב, ונמצא שם כל השבוע.

אריק קפלן: בארץ אני חושב אולי חוץ ממכבי תל אביב ומכבי חיפה אין מועדונים במדינת ישראל, וזה משהו שאני חושב שמדינת ישראל צריכה לשנות בכלל תפיסה מהבחינה הזאת, וזה כולל את הרשויות המקומיות שאני חושב שחסרות פה, כי הן בסיס מאוד חשוב לנושא המועדונים.

אריק קפלן: ולכן אני חושב שאנחנו צריכים להתייחס בכלל לכל הנושא של האגודות, יחד עם מועדונים, כמשהו נפרד.

אריק קפלן: לגבי מה שנאור אמר בסוף, כשהכסף היה בטוטו ישבו שם נציגי משרד הספורט, נציגי משרד האוצר, נציגי ציבור ונציגי הספורט, והם החליטו ביחד על הדברים.

אריק קפלן: זה יצא, זה עבר למשרד הספורט, שכפי שנאמר הוא יושב, הוא מחליט, הוא מחלק, הוא קובע, הוא עושה הכל.

אריק קפלן: וכפי שנאמר הדברים לא נעשים לא בשקיפות, אנחנו לא יודעים מה קורה, אגודות לא יודעות כמה כסף הן מקבלות השנה.

אריק קפלן: אנחנו נמצאים בנובמבר.

אריק קפלן: פתאום בסוף נובמבר יתנו להן כסף, ואז יקחו להן אותו בשנה הבאה, כי הן לא ניצלו את הכסף שהן קיבלו בדצמבר, כי עד עכשיו לא השלימו.

אריק קפלן: זאת אומרת המדינה תכניס לחובות את האגודות.

אריק קפלן: כי מה שיקרה, הם יקבלו כסף, הן לא הוציאו אותו כי אין להן כסף להוציא כרגע.

אריק קפלן: בדצמבר, כשיהיה דוח ביקורת של החשב הכללי או מי שזה לא יהיה, הוא יהיה באובר, כי הוא קיבל בעצם יותר ממה שהוא הוציא, הוא לא ידע כמה הוא אמור לקבל, והוא צריך להחזיר כסף שאין לו.

אריק קפלן: זאת אומרת משהו בשיטה לא עובד כמו שצריך.

שרן השכל: כמו שחבר הכנסת דוידסון אמר, בהחלט משוגעים מי שנמצא בענף הזה, מאיך שזה נשמע.

שרן השכל: ממש.

אריק קפלן: פשוט בטוטו קיבלנו אחד חלקי שתים עשרה, כל חודש ידעת כמו שעון כמה כסף אתה מקבל.

אריק קפלן: באמת נאבקנו כולנו כדי שזה לא יעבור למשרד הספורט.

אריק קפלן: לא בעניין אישי של מישהו, אלא לא מתקנים מה שעובד.

אריק קפלן: וזה עבד.

אריק קפלן: רצו להוסיף כסף, המשרד יודע להביא כסף מצויין כשהוא רוצה.

אריק קפלן: שינו, אנחנו חשבנו אז שזה לא היה נכון.

אריק קפלן: אנחנו עדיין חושבים שזה לא נכון.

אריק קפלן: מעבר לזה שנעלם כסף, שיכל להגיע לספורט, שצריך להגיע לספורט.

אריק קפלן: מעבר לזה החברים שלי אמרו את הכל.

שרן השכל: תודה רבה.

שרן השכל: אני רוצה להזמין את אמיר אסד, שנמצא פה אתנו.

שרן השכל: אני אשמח לשמוע ממך, כספורטאי שעכשיו ממש בימים האחרונים הביא המון כבוד וגאווה למדינה, לומר כמה דברים על הקשיים ועל התיקצוב, בדיוק על מה שאנחנו מדברים, כדי באמת להגיע למעמד הזה.

אמיר אסד: שלום לכולם, קודם כל תודה רבה על ההזמנה.

אמיר אסד: תודה לראש התאחדות איילת אריק קפלן, תודה לכם לכולם.

אמיר אסד: קודם כל זה כבוד, כבוד הרבה למדינה, לזכות במדליית זהב באליפות העולם.

אמיר אסד: זו פעם ראשונה שאני בכנסת, זאת גאווה גדולה.

אמיר אסד: תודה רבה לכם.

שרן השכל: איך היו הקשיים שלך בדרך להגיע לזה?

אמיר אסד: להיות מספר אחת בעולם זה כבוד גדול.

אמיר אסד: עברתי הרבה קשיים.

אמיר אסד: קודם כל אבא שלי מוחמד אסד אני מודה לו, שהוא המאמן שלי, והוא עזר לי בכל הדרך, וגם התאחדות איילת שתומכת בי.

שרן השכל: באיזה גיל התחלת להתאמן?

אמיר אסד: בגיל שמונה.

שרן השכל: כמה כספים ההורים שלך הוציאו בדרך?

אמיר אסד: הרבה.

שרן השכל: וזה לא כולל השכר של המאמן.

שרן השכל: אני מניחה שזה היה בהתנדבות.

אמיר אסד: כן.

אמיר אסד: אם אבא שלי לא היה המאמן, לא הייתי ממשיך.

אמיר אסד: אני מקבל מלגה חודשית, וגם יש טקס בסוף השנה,

שרן השכל: אז זו מלגה מהאיגוד, או מלגה מתוך העשרים מיליון?

דודו מלכא: לא להתבלבל, הכסף של המלגות זה מהמשרד.

אמיר אסד: וזה הכל.

אמיר אסד: אבל צריך לעודד עוד ועוד ולתמוך עוד, כי להיות ספורטאי מספר אחד בעולם זה צריך לעבוד קשה, ולהשקיע כל הזמן, אני מתאמן שלוש פעמים ביום, אין לי זמן לעבוד, צריך תמיכה כמו שצריך, ולקבל מה שמגיע לי.

שרן השכל: סליחה, כמה זו המלגה הזו שאתה מקבל?

אמיר אסד: יש בטקס הזה מעניקים צ'ק, ויש מילגה חודשית.

שרן השכל: אבל זה כספי הזכייה בעצם.

שרן השכל: אם לא היית זוכה?

אמיר אסד: יש קריטריון לזכייה.

אמיר אסד: יש מעל שמונה ספורטאים, אם אני לא עובר את הקריטריון הזה אני לא מקבל שום דבר.

שרן השכל: אם לא היית באחד משלושת המקומות הראשונים, לא היית מקבל שום דבר?

אמיר אסד: כן.

אמיר אסד: בשלושה הראשונים.

אמיר אסד: אז יש מלגה חודשית של אלפיים חמש מאות כל חודש.

שרן השכל: מה זה לשנה, או פשוט בונוס, על הזכייה?

אריק קפלן: על הזכייה זה כסף, גם אלופי עולם ואלופי אירופה מקבלים כסף.

שרן השכל: כמה מס מורידים לכם מזה?

אריק קפלן: זה אישי, כל בנאדם,

שרן השכל: הגשתי הצעת חוק לפני כמה חודשים בעניין הזה.

אריק קפלן: תוודאי שגם הענפים הלא אולימפיים נכללים בהצעת החוק, כי איפה שהוא נעלמנו.

שרן השכל: הצעת החוק שלי כוללת את כל כספי הזכייה, לא בהכרח האולימפיים.

שרן השכל: אני רוצה לתת לאורן כהן, סגן ראש העיר בכפר סבא, שביקש ממני גם כן את הדיון הזה, בגלל ענף הכדורעף בכפר סבא.

שרן השכל: בבקשה.

אורן כהן: תודה רבה לגבירתי.

אורן כהן: כפר סבא היא עיר של ספורט.

אורן כהן: אני מניח שאפילו שמעת עליה קצת.

שרן השכל: אני אישית, אני חייבת לך גילוי נאות, הייתי שחקנית כדורעף בכפר סבא בתקופת חטיבת הביניים.

אורן כהן: אפילו הגילוי הנאות הזה מעיד, אני באמת רוצה לתת פה זרקור על הכדורעף, לעלות רגע קומה למעלה, אני יכול להגיד שעירייה לא יכולה לתקצב ולהחזיק בלעדית את קבוצות הספורט ואת כל הספורטאים שלה.

אורן כהן: היא לא יכולה לעשות זאת.

אורן כהן: אלא מה, היא עושה את מה שהיא עושה, בטח ובטח האיתנות שבהן.

אורן כהן: ואותם ראשי אגודות, שכבר דיברת עליהם והזכירו את זה כאן, שהם גם נותנים מכספם האישי, אנחנו מודעים לזה, הם מדברים איתי ממש על בסיס יומיומי, כל ראשי העמותות שלנו, יומיומי, כי יש מי שעונה להם.

אורן כהן: ואת רוב הכספים שאמורים להגיע מהמדינה, אני בעצמי כמחזיק תיק הספורט אינני יודע מתי אקבל.

אורן כהן: אנחנו כבר בנובמבר, אינני יודע מתי יגיעו יתרת הכספים של העמותות.

אורן כהן: והיתרה הזו היא באמת, הם חיים על הקצה, ומהיד לפה.

אורן כהן: ולכן הם מכניסים את הכסף, את היד לכיס האישי שלהם, וזה אסוף.

אורן כהן: בענף הכדורעף, אני רוצה רגע מילה על הכדורעף, יש לנו בתכנית האב הכפר-סבאית יש שלושה ענפים מועדפים.

אורן כהן: אנחנו תיעדפנו את הכדורגל, הכדורסל, שכמובן לא צריכים להגיע לפה, כי הם מספיק חזקים, ויש את הכדורעף.

אורן כהן: שישית מהספורטאים בכדורעף בכל הארץ מתאמנים אצלנו פה בכפר-סבא.

אורן כהן: הספורט הזה מגיע להישגים חסרי תקדים.

אורן כהן: כבר היום אנחנו נמצאים, ח"כ דוידסון אמרת קודם שצריך משוגע, המשוגע הזה נמצא פה.

אורן כהן: אנחנו נמצאים בין שש עשרה הגדולות, גם בגברים וגם בנשים.

אורן כהן: ובעזרת השם, גרי יכעס עלי, אנחנו גם נעלה ליותר מזה.

אורן כהן: ואנחנו באמת מכוונים מאוד מאוד גבוה באירופה.

אורן כהן: ואני מסתכל על הטבלאות שלכם ואני רואה שהכדורעף מקבל שישה אחוז, שבעה אחוז, גם אותם הוא לא קיבל בינתיים.

אורן כהן: חסר הרבה מאוד כסף.

אורן כהן: וזה דבר שאני באמת זועק את זעקת האיגוד.

אורן כהן: אז אם יכולתי לבוא לפה בשביל דבר אחד, אז זה באמת להגיד תעלו את הכדורעף, תנו לו בבקשה גם להכניס אותו להימורים של הטוטו, ותנו לו את התיגמול בשביל כך.

גרשון אברמוביץ: מאוד מודה לך שהגעת, זה מראה שענף הכדורעף חשוב לעיר.

גרשון אברמוביץ: ואני מקווה שאורן יצליח בעיר להגדיל את התמיכות, כי בשנתיים האחרונות קיצצו אותנו.

גרשון אברמוביץ: כמו כל שטח בחיים, כשרוצים להצליח במשהו צריך מבט כולל לתכלל את הכל.

גרשון אברמוביץ: בספורט הישראלי זה לא קורה.

גרשון אברמוביץ: להערכתי עד היום בממשלת ישראל לא עשו מעולם דיון אסטרטגי מה זה ספורט.

גרשון אברמוביץ: מישהו צריך לנהל את כל ההצגה הזאת, כי אחרת בסוף הכל נופל על האגודות.

גרשון אברמוביץ: אני עם הפועל כפר-סבא משחקים באירופה, כבר ארבעים משחקים, מאז שחזרתי לספורט.

גרשון אברמוביץ: אני רואה את כל המועדונים באירופה.

גרשון אברמוביץ: אין דבר כזה שמשנים להם את ההקצבות מהיום למחר.

גרשון אברמוביץ: ועדה נכנסת מעלה, ועדה מורידה.

גרשון אברמוביץ: זה לא יאומן מה שקורה מאז שחזרתי.

גרשון אברמוביץ: אני ניהלתי את הפועל כפר-סבא בגילגול הראשון, והיו לי כשסיימתי שישה עשר ענפים.

גרשון אברמוביץ: מי יכול לנהל את כל הבירוקרטיה.

גרשון אברמוביץ: מי יכול להתעסק בזה.

גרשון אברמוביץ: מה קרה לספורט הישראלי, הפכו לבירוקרטיה, לניירת, במקום לעשות ספורט.

גרשון אברמוביץ: יש בעיה עקרונית בכל התפיסה של עולם הספורט, ואני רוצה לשניה לעבור אתכם לעולם המכללות בארצות הברית, שם הבת שלי משחקת כדורעף במכללות.

גרשון אברמוביץ: תרבות.

גרשון אברמוביץ: אירוע של ספורט זה שבע שעות.

גרשון אברמוביץ: המתקנים הם בנויים מראש לתרבות.

גרשון אברמוביץ: בארץ זה אולמות של בתי ספר, שאנחנו צריכים להיכנס לשירותים שהבית ספר לכלך כל היום.

גרשון אברמוביץ: ולכן אני מאוד שמח שעשית את הדיון, אני מציע שתהפכי את זה למילה תרבות ספורט, ותביאי את כל מי שנוגע.

גרשון אברמוביץ: כי כל פעם השמיכה, לוקחים אותה לצד אחד.

גרשון אברמוביץ: לגבי הכדורעף, יושב דודו, שלוש שנים אחרונות, כל שנה תקציבנו יורד.

גרשון אברמוביץ: שלחתי מכתב לשר.

גרשון אברמוביץ: במספרים מוחלטים, אפשר להתווכח עשרים פעם, בין ארבעים וארבעה לחמישים אחוז ירדנו בשלוש שנים האלה.

גרשון אברמוביץ: הפועל כפר-סבא, מועדון כדורעף מוביל בכדורעף הישראלי.

גרשון אברמוביץ: שתי הקבוצות שלנו באירופה.

גרשון אברמוביץ: ב-2018 החליט מי שהחליט לבטל את התמיכה בגביע אירופה.

גרשון אברמוביץ: לי, בגלל הגיל שלי, בגלל העבר שלי, היה מאוד חשוב להמשיך לייצג את המדינה באירופה.

גרשון אברמוביץ: אנחנו נוסעים על חשבוננו לייצג את ישראל עם דגל ישראל.

גרשון אברמוביץ: הבנות, אנחנו שמים אותן שלוש בחדר בבתי מלון, אלופת המדינה.

גרשון אברמוביץ: נוסעים בין שבע עשרה מדינות כדי שיהיו כרטיסים זולים.

גרשון אברמוביץ: וכל הזמן אומרים לי ועדת התמיכות של המשרד תתקן או לא תתקן.

גרשון אברמוביץ: התנאים, כדי להיות היום ספורטאי בכיר במדינה בענף השלישי הגודלו.

גרשון אברמוביץ: שני שליש מהמועדון שלנו הם נשים.

גרשון אברמוביץ: אנחנו המועדון הכי גדול בישראל בכדורעף הישראלי.

גרשון אברמוביץ: ההקצבות חייבות להשתנות בצורה דרמטית.

שרן השכל: וזה בגלל הקריטריונים החדשים בעצם?

גרשון אברמוביץ: ענף הכדורעף הנשי חייב להיות מוכרז כענף על.

גרשון אברמוביץ: יש שלושת אלפים ספורטאיות בכדורעף הנשי, הוא השני בגודלו בספורט הישראלי.

שרן השכל: תודה רבה.

שרן השכל: זכות הדיבור לאמיר טיטו, מנכ"ל איגוד השחייה.

אמיר טיטו: אני רוצה להתייחס בשלוש נקודות, מפאת חוסר הזמן.

אמיר טיטו: קודם כל, גם ברמה התקציבית, יורם דיבר קודם על כך שאנחנו לא יודעים מה התקציב ל-2022.

אמיר טיטו: אנחנו גם לא יודעים מה התקציב ל-2021.

אמיר טיטו: זאת אומרת יש מבחני תמיכה שהולכים להחיל אותם רטרואקטיבית על 2021, ואז גם יווצר מצב שבסוף גם אם נקבל יותר לא נוכל לממש את זה, ושנה אחרי זה יבקשו שניקח את הכספים כי לא מימשנו אותם.

אמיר טיטו: זה ברמת התקציב.

אמיר טיטו: ברמת התזרים, כמו שנאמר פה קודם, במקסימום קיבלו שבעים אחוז.

אמיר טיטו: אני לא יודע מי פה יכול לנהל משק בית, אני לא מדבר על איגוד או אגודה, עם אנשים שמועסקים, כשאת המשכורת של אוקטובר ונובמבר מקבלים בדצמבר בפעם אחת.

אמיר טיטו: זה פשוט בלתי אפשרי.

אמיר טיטו: ברמת התקציב, לפעמים אומרים או.

אמיר טיטו: קיי.

אמיר טיטו: , אנחנו בתקציב של שנים עשר מיליון שקל לשנה.

אמיר טיטו: במקום להגיד התקציב שלך ייפגע בשלוש מאות אלף שקל, או יעלה בשלוש מאות אלף שקל, שלוש מאות אלף שקל זה עוד מאמן או מאמנת.

אמיר טיטו: אנחנו כשאנחנו סוגרים חוזים אנחנו סוגרים ארבע שנים למעגל אולימפי, וככה אנחנו נערכים.

אמיר טיטו: ואי ודאות זה הדבר הכי גרוע שיש.

אמיר טיטו: נקודה שלישית, ואני חושב שאם אנחנו פה בתוך הכנסת, זה משהו שהוא הרבה יותר משמעותי.

אמיר טיטו: אין אג'נדה.

אמיר טיטו: אני בתור איגוד לא יודע האם האג'נדה שלי היא אג'נדה הישגית, זאת אומרת מה המדינה או מה המשרד רוצה.

אמיר טיטו: האם המשרד רוצה שאנחנו נגדיל מספרים.

אמיר טיטו: זאת אומרת זה אמור לבוא לידי ביטוי בתמיכות.

אמיר טיטו: עכשיו אני יודע שיש מאמצים אדירים שהתמיכות יהיו יותר פשוטות.

אמיר טיטו: אבל את ביקשת לקרוא את מבחני התמיכה.

אמיר טיטו: אני מציע לך לקרוא אותם.

אמיר טיטו: אם את תצליחי להבין, לא ממקום של איגוד, גם ממקום של אגודה, מה אני צריך לעשות כדי להגדיל את התקציב שלי, זה נס.

אמיר טיטו: זאת אומרת באמת מנסים לפשט את זה כמה שיותר, ואני מברך את המשרד על זה שזו באמת המטרה.

אמיר טיטו: אבל בסופו של דבר, ואפשר לשאול פה אגודות, אגודה לא יודעת מה היא צריכה לעשות בבוקר כדי להגדיל את התקציב שלה.

שרן השכל: תודה רבה על הדברים.

שרן השכל: אני רוצה לתת לשרית שנער, מנכ"לית יו"ר איגוד ההתעמלות.

שרן השכל: היא נמצאת איתנו בזום.

שרית שנער: תודה רבה על זכות הדיבור.

שרית שנער: בשם כל חברי האיגוד שלי, האגודות, אני מבקשת לברך על הדיון הבאמת חשוב.

שרית שנער: אנחנו כולנו פה, אני לא רוצה לחזור על הדברים, אבל באמת הספורט חשוב ויקר ללבנו.

שרית שנער: ההישגים מגיעים בזכות אותן אגודות שמגדלות את הספורטאים האלה.

שרית שנער: וכדי שהדבר הזה יתאפשר הדברים צריכים להיות שקופים, המנגנון צריך לעבוד בצורה לא מסורבלת.

שרית שנער: כי באמת בסופו של דבר אנחנו באיגודים עוד איכשהו חיים עם כוח אדם, אבל האגודות הן בדרך ליפול, ואנחנו לא נוכל לעשות ספורט בישראל, ובוודאי לא להביא הישגים בלי אגודות חזקות.

שרית שנער: אז תודה לכולם, ואני מצטרפת לדברים.

שרן השכל: שרית, את המנכ"לית של איגוד ההתעמלות שהביא לנו כל כך הרבה הישגים גם כן באולימפיאדה האחרונה.

שרן השכל: איך אתם מסתדרים עם הקריטריונים החדשים?

שרן השכל: האם יש קיצוצים?

שרן השכל: אנחנו שומעים שיש ניקוד יותר גבוה לנשים.

שרן השכל: אמנם גם גברים זכו במדליות, אבל אנחנו מבינים שיש בספורט הזה הרבה מאוד מתעמלות שהן נשים.

שרן השכל: האם התקציב גדל כתוצאה מכך?

שרית שנער: קודם כל אף אחד עוד לא יודע שום דבר, כי הדברים מאוד חסויים ולא יודעים מה הסימולציות האמיתיות של התבחינים.

שרית שנער: אנחנו בעד לעשות שינויים, אבל שהשינויים ייעשו בצורה שבה הדברים יידונו בלוחות זמנים כאלה, ובוודאי לא יחולו רטרואקטיבית כמו שהם מתכוונים לעשות.

שרית שנער: אנחנו ושאר האיגודים וגם הוועד האולימפי וגופים נוספים הערנו הערות שאנחנו מצפים שיתייחסו אליהם באותה מידת רצינות שאנחנו ישבנו וכתבנו אותם.

שרית שנער: כתבנו הערות, כי אנחנו לא נגד שינוי, אבל השינוי צריך להיעשות בצורה כזאת שהוא יהיה מידתי, שיהיה בו דיון.

שרית שנער: לא יכול להיות שמי שכותב הוא גם השופט וגם התליין.

שרית שנער: פשוט אי אפשר.

שרית שנער: זה לא מנגנון שיכול לחול במדינה דמוקרטית.

שרית שנער: לא בשביל זה באמת המשרד עשה צעד, שינה את אמות המידה.

שרן השכל: את יודעת מה היה התקציב שלכם ב-2019, של האיגוד?

שרית שנער: אני יודעת מה היה ב-2019, אני יודעת מה היה ב-2020, תקציב האיגוד הוא פלוס מינוס בסביבות החמישה עשר מיליון.

שרית שנער: אנחנו איגוד גדול ויחסית משופע תקציבים.

שרית שנער: אבל אני אומרת, ואבל גדול, אחת הרעות החולות זה באמת שמשרד הספורט מנחית על האיגודים בשלושים ואחד בדצמבר כספים גדולים.

שרית שנער: זה קרה לנו בשנה שעברה.

שרית שנער: ולכן בסוף 2020 פתאום קיבלנו כספים, שראינו אותם אגב בחשבון הבנק רק בראשון לראשון שנה לאחר מכן.

שרית שנער: והיום בעקבות נוהל הוראות שר האוצר וכו', אותם איגודים, שאנחנו ביניהם, ויושבים בחדר פה איגוד האתלטיקה והשחייה וכו', שכולנו פנינו באותה מצוקה, שאנחנו עכשיו נדרשים להחזיר כספים בחזרה.

שרית שנער: זה לא רציני.

שרית שנער: אי אפשר להתנהל ככה.

סימון דוידסון: יש דיון בנושא הזה השבוע.

סימון דוידסון: פניתי לשר האוצר בנושא.

שרן השכל: תודה רבה על הדברים.

שרן השכל: הילה קניסטר בר-דוד, יו"ר מנהלת ליגת העל לנשים, בבקשה.

הילה קניסטר בר-דוד: בוקר טוב לכולם, תודה רבה ליושבת בראש שכינסה את הוועדה המאוד חשובה הזאת.

הילה קניסטר בר-דוד: צר לי, אני קצת עצובה לראות שאנחנו רק שתי נשים שדיברנו בוועדה המאוד חשובה.

הילה קניסטר בר-דוד: זה אפילו קצת בוטה, אני חייבת לומר.

הילה קניסטר בר-דוד: תמיד תסתכלו על שיוויון, כשמדברים על שיוויון, תנו לנשים ולגברים לדבר.

הילה קניסטר בר-דוד: לא להמתין שכל הגברים יאמרו את שלהם ולהשאיר אותנו לסוף.

הילה קניסטר בר-דוד: חשוב לי להתחיל דווקא בזה.

הילה קניסטר בר-דוד: הדבר השני, אנחנו מדברים פה על תקציבים, חמישים ותשעה אחוז גברים, ארבעים ואחד אחוז נשים.

הילה קניסטר בר-דוד: הייתי מאוד רוצה לדעת על איזה תקציבים אתם מדברים.

הילה קניסטר בר-דוד: אלינו לא מגיע התקציב הנהדר, הנפלא, הארבעים ואחד אחוז שאתם משקפים לנו.

הילה קניסטר בר-דוד: אז קודם כל אני מבקשת לדעת כמה כדורסל הנשים מקבל מהארבעים ואחד אחוז האלה.

הילה קניסטר בר-דוד: כמה כדורגל הנשים מקבל.

הילה קניסטר בר-דוד: מה קורה עם הענפים שנחשבים לענפים, ליגת העל, מה הם מקבלים מהתקציב הזה.

הילה קניסטר בר-דוד: אני מבקשת, גבירתי יושבת הראש, שאותו אדון שהציג את הנתונים מהממ"מ שיציג לי בבקשה כמה כדורסל הנשים עתיד לקבל השנה.

הילה קניסטר בר-דוד: ולמה הנשים צריכות למצוא דלת אחורית לקבל תקציב, ולא לקבל במבחני התמיכה לשחקן הישראלי.

הילה קניסטר בר-דוד: למה לא עושים סלש השחקנית הישראלית.

הילה קניסטר בר-דוד: בואו נדבר על שיוויון מגדרי אמיתי.

הילה קניסטר בר-דוד: בואו נדבר על זה.

הילה קניסטר בר-דוד: איך אתם יושבים מולי בנוחות ומדברים על עשרות מיליונים, או מאות מיליונים, כשאנחנו, ליגת העל לנשים בכדורסל, מקבלות כשישה מיליון שקלים בשנה.

הילה קניסטר בר-דוד: איך אני יכולה לשבת פה, ולהקשיב למה שיורם חברי אומר, למה שנאור חברי אומר, כשהם צודקים.

הילה קניסטר בר-דוד: אבל רגע, איפה אנחנו הנשים.

הילה קניסטר בר-דוד: למה אף אחד מכם לא מרים דגל אדום ומייצג גם אותנו.

הילה קניסטר בר-דוד: אני מצפה שכל חברי הוועדה ידברו גם על נשים.

הילה קניסטר בר-דוד: חמישים ואחת אחוז מהאוכלוסיה הן נשים.

שרן השכל: תודה הילה.

שרן השכל: דברים מאוד חשובים.

שרן השכל: אני מבקשת מהממ"מ לקבל את הנתונים לקבל על תקציב נשי, ולעשות חלוקה על פי הענפים גם לפי נשים על מנת שנבין כמה הן מתוקצבות וכמה נשים למעשה נמצאות בתוך האגודות האלה, ואני רוצה להבין איך זה ישתנה עם הקריטריונים החדשים וכמה יגיע אליהן מהתקציב.

שרן השכל: אני רוצה לתת לולדימיר בליאק את רשות הדיבור.

ולדימיר בליאק: תודה רבה.

ולדימיר בליאק: אני קודם כל מברך על עצם הדיון הזה, ומודה גם לך וגם לסימון כמובן, שמעלה את נושא הספורט בכל פורום אפשרי בכנסת.

ולדימיר בליאק: אני בעברי הייתי ספורטאי מקצועי, הייתי בנבחרת רוסיה בריצה, ברמה יחסית גבוהה, בטח בסטנדרטים של ישראל.

ולדימיר בליאק: וכשעליתי לארץ בגיל עשרים וחמש עוד הייתי בכושר ברמה של לנצח אליפויות ישראל.

ולדימיר בליאק: יצרתי קשר עם אנשי איגוד האתלטיקה, הציעו לי מלגה של אלף מאתיים שקל, אמרתי תודה רבה והלכתי ללמוד ראיית חשבון.

ולדימיר בליאק: זה בעצם מייצג את מצב הספורט בארץ, גם אז וגם היום.

ולדימיר בליאק: אני לא מסתנוור מההצלחות שלנו באולימפיאדה, והיו הצלחות.

ולדימיר בליאק: יש כאן ענפים שלא קיימים, יש כאן ענפים שנמצאים במצב של תיקצוב דל, אני חושב שהפעם יש לנו את האנשים הנכונים בכנסת, בממשלה, בקואליציה כדי לשנות את זה, ואני מאוד מקווה שאנחנו נשנה את זה ונביא את הבשורה גם לקראת התקציב הבא.

ולדימיר בליאק: תודה רבה.

שרן השכל: תודה רבה לך חבר הכנסת ולדימיר בליאק.

שרן השכל: תודה שהגעת גם כן לדיון.

שרן השכל: אני יודעת שאתם עמוסים, והייתם עמוסים כל השבוע בוועדת כספים.

שרן השכל: יש עוד המון דוברים, ואני מבינה שאנחנו את הדיון הזה לא יכולים לנעול ככה.

שרן השכל: אני אסכם בדברים האלו.

שרן השכל: לצערי אנחנו חייבים לסגור את הישיבה, ויש עוד כמה דוברים שרציתי לתת להם לדבר.

שרן השכל: יש המון אנשים שהגיעו כי הדבר הזה הוא בדמם.

שרן השכל: תראו, קודם כל הוועדה דורשת לוודא שאת הטפסים שאותם האגודות צריכות למלא, האדם הסביר, ללא עורך דין, יוכל למלא.

שרן השכל: יוכל להשיג אותם.

שרן השכל: וללא רואה חשבון עם עלות של אלפי שקלים.

שרן השכל: בסופו של דבר מדובר על אגודה.

שרן השכל: ובמידה ויצטרכו צריך גם לממן את אותו רואה חשבון.

שרן השכל: תקשיבו, חמישה עשר מיליון שקלים להתעמלות אומנותית, ענף שמביא לנו כל כך הרבה מדליות, לכל ההתעמלות, בכלל.

שרן השכל: העמותות שצריך לפתוח והכל.

שרן השכל: יש פה, אנחנו רק פתחנו את הפתח הראשון לדיון הזה.

שרן השכל: אפילו לא נגענו כמעט.

שרן השכל: אני קבעתי את הדיון הזה לשעתיים כי הבנתי שזה הולך להיות דיון מאוד מאוד מורכב.

שרן השכל: אנחנו דורשים שאת הטפסים יוכל למלא האדם הסביר, בלי עורכי דין, רואי חשבון וכו'.

שרן השכל: כדי שראשי האגודות, העמותות, יוכלו בעצם לבוא ולמלא את הטפסים האלה כדי שנדע שכמה שיותר אגודות ואיגודים מקבלים את הכספים האלה, שזה מגיע אליהם.

שרן השכל: הדבר השני הוא שהוועדה דורשת שאת התמיכות יעבירו שנה מראש.

שרן השכל: אנחנו רוצים שנה מראש תקציב תמיכה.

שרן השכל: זה בלתי הגיוני שאת ענפי הספורט הישראלים סוחבים על הכתפיים אנשים פרטיים.

שרן השכל: נכנסים לחובות.

שרן השכל: זה לא הגיוני הדבר הזה.

שרן השכל: הם צריכים אולי שנתיים קדימה, שנה אחת, ומאז כל שנה לתקצב קדימה.

שרן השכל: זה דרישה של הוועדה.

שרן השכל: לא יכול להיות שהספורט הישראלי הוא על כתפיים של אנשים פרטיים שנמצאים בחובות של מיליוני שקלים.

שרן השכל: זה בלתי נתפס מבחינתי הדבר הזה.

שרן השכל: הדבר השלישי הוא שאנחנו דורשים לפרסם בצורה שקופה את התקציב המחולק לשנה הבאה, וגם לשנה שלפני כן, על מנת שנדע את הדברים האלה.

שרן השכל: גם מבקשים התייחסות ספציפית לענף ספורט הכדורעף, בייחוד בספורט הנשים מגיע לו גם יחס מיוחד.

שרן השכל: אני מבקשת לבחון אותו כענף על בספורט.

שרן השכל: לשקול את ההכרזה הזו.

שרן השכל: זו בקשה של הוועדה.

שרן השכל: הקריטריונים, ואיך שאני רואה, המשמעות של הקריטריונים החדשים היא קריטית.

שרן השכל: עליה יקום וייפול הספורט הישראלי.

שרן השכל: ביקשתם להעביר את זה למשרד.

שרן השכל: יש לכם קריטריונים.

שרן השכל: אני לא יודעת איפה, חסרים לנו המאתיים מיליון שקלים.

שרן השכל: אנחנו צריכים להיכנס לפרטי-פרטים.

שרן השכל: במליאת הוועדה אני יודעת שאנחנו לא נצליח להיכנס לפרטי הפרטים האלה.

שרן השכל: אני כיושבת ראש באמת סומכת עליך, ח"כ דוידסון, אני מטילה עליך פה משימה, ומשימה מאוד מאוד חשובה.

שרן השכל: משום שהקריטריונים האלו שמשרד התרבות והספורט הולך לקבוע, הולכים או למוטט, ובעצם אגודות יפשטו את הרגל, או להרים את הספורט הישראלי.

שרן השכל: ויש את המשימה הזו לעשות.

שרן השכל: ואני מבקשת להקים ועדת משנה, לבחינת אותם הקריטריונים.

שרן השכל: אני מבקשת ממך לשבת ביחד עם האיגודים, להבין איפה הבעייתיות בקריטריונים, איך מחולק התקציב הזה, איפה המתקנים נכנסים, איך הם מחולקים כלפי נשים, כלפי איגודים, כלפי מספרים.

שרן השכל: גם יישובים.

שרן השכל: אנחנו מבינים, אלוף עולם שלמעשה הצטרף אלינו היום, ואיזה מסע הוא היה צריך לעבור.

שרן השכל: אם אבא שלו לא היה המאמן, מי יודע אם הוא היה מגיע להישגים כאלו.

שרן השכל: ואומרים פשוט משוגעים, אין מילה אחרת.

שרן השכל: ולכן אני מבקשת ממך, שתכין ממש דו"ח מפורט, למליאת הוועדה, שתביא את סיכום כל הדברים האלה.

שרן השכל: המלצות, איך צריך לקבוע את הקריטריונים, מה לשנות, איך לבצע את הדברים האלו.

שרן השכל: בישיבה הבאה אנחנו נקים את הוועדה ואנחנו נצביע עליה.

שרן השכל: אני סומכת עליך במשימה החשובה הזו, שאני אומרת עולם הספורט, לא פחות, יקום או ייפול על הדבר הזה, על הקריטריונים האלה.

שרן השכל: אני רוצה להבין איך אנחנו יכולים לתקן את זה, ולסדר את הדברים.

שרן השכל: אני נאלצת בצער רב לנעול את הישיבה.

שרן השכל: אני נועלת את ישיבת ועדת החינוך, התרבות והספורט.

שרן השכל: אני נשארת פה כדי לשמוע אתכם, גם חבר הכנסת דוידסון.